रामपुरिया में लूट के चारों आरोपी गिरफ्तार
रामपुरिया फंटे पर बाइक सवार दंपती को लूटने वाले चार आरोपी और लूट का माल खरीदने वाले व्यापारी को डीडी नगर पुलिस ने शनिवार को घर से गिरफ्तार किया। लूट के आरोपियों को न्यायालय ने रिमांड पर और चोरी का माल खरीदने वाले व्यापारी को न्यायिक हिरासत भेजने के आदेश दिए।
दो बाइक पर सवार चार युवकों ने रामपुरिया फंटे के पास 20 दिसंबर की रात बाइक सवार सोमनाथ डामर और उसकी प|ी के साथ मारपीट कर आभूषण नकदी और मोबाइल छीन लिए थे। लूट के आरोपी मुकेश पिता मांगीलाल राठौड़ (30), धर्मेंद्र पिता भेरूसिंह फुवार (25), दशरथ पिता वरदीराम चंद्रवंशी (19) तथा करण पिता चत्तरसिंह मोगिया (26) चारों निवासी बाजेड़ा को तथा चोरी का माल खरीदने के आरोप में नामली के व्यापारी ऋषभ जैन (22) को गिरफ्तार किया। आरोपियों के पास से लूट के एक हजार रुपए, मोबाइल फोन, पायजेब तथा सांकली और वारदात में उपयोग की गई दो बाइक जब्त की। न्यायिक दंडाधिकारी एम.एस. सोलंकी ने लूट के आरोपियों को 30 दिसंबर तक रिमांड पर पुलिस को सौंपा तथा आरोपी व्यापारी को 8 जनवरी तक न्यायिक हिरासत में में भेजने के आदेश दिए।
फंटे के पास अलाव तापते हुए देखा था
थाना प्रभारी राजेंद्रसिंह पंवार ने बताया लूट के बाद शहर की तरफ भागे दो आरोपियों ने बाइक मोबाइल पावर हाउस रोड पर बंद कर दिया था। आरोपियों का सुराग लेने पुलिस ने जेल से छूटे लूट के आरोपियों की जानकारी निकाली। आरोपी करण 24 नवंबर को जेल से छूटा था। करण के खिलाफ लूट और चोरी के 8 प्रकरण हैं। फोटो दिखाने पर रामपुरिया के एक युवक ने पहचान कर बताया घटना शाम को करण फंटे के पास चार-पांच लड़कों के साथ अलाव ताप रहा था। करण से पूछताछ की तो उसने साथियों के नाम बताए। लूट के आभूषण अगले दिन आरोपी दशरथ ने नामली के व्यापारी को 6 हजार रुपए में बेच दिए और चारों आरोपियों ने डेढ़-डेढ़ हजार रुपए बांट लिए।
bho_Deva hin_Deva hin_Deva hin_Deva hin_Deva